Title: Zoznam vybraných príspevkových organizácií v pôsobnosti Ministerstva pôdohospodárstva SR navrhnutých na premenu na neziskové o
Author: peter.danko
Company: MPSR

Zoznam príspevkových organizácií v pôsobnosti Ministerstva pôdohospodárstva SR, navrhnutých na premenu podľa § 2 ods. 2 zákona č. 13/2002 Z. z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon) a ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov 

Zoznam vybraných rezortných príspevkových organizácií (ďalej „PO“) predkladá Ministerstvo pôdohospodárstva SR (ďalej „MP SR“) s cieľom zosúladenia ich ďalšieho pôsobenia s ustanoveniami zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov ako aj s uznesením vlády SR č. 340 z  21. apríla 2004 k návrhu zákona o rozpočtových pravidlách verejnej správy a o zmene a doplnení niektorých zákonov. 

V zmysle uvedeného zákona a uznesenia vlády je zriaďovateľ štátnych PO povinný posúdiť právnu formu hospodárenia PO a zosúladiť ich právne pomery s návrhom zákona v termíne do  31. decembra 2006.

MP SR na základe uskutočnenej rezortnej analýzy všetkých PO vo svojej zriaďovateľskej pôsobnosti navrhuje, aby nasledovné PO vstúpili do procesu transformácie na neziskové organizácie poskytujúce všeobecne prospešné služby:

Názov organizácie | Sídlo organizácie
Výskumný ústav potravinársky | Priemyselná 4, 820 06 Bratislava 26
Agroinštitút | Akademická 4, 949 01 Nitra
Inštitút vzdelávania veterinárnych lekárov | Cesta pod Hradovou 13/A, 041 77 Košice
Štátny plemenársky ústav SR | Starohájska 29, 852 27  Bratislava
Ústav vedecko-technických informácií pre pôdohospodárstvo | Samova 9, 950 10 Nitra

	Schválenie zoznamu vybraných PO v pôsobnosti MP SR navrhnutých na premenu na neziskové organizácie poskytujúce všeobecne prospešné služby vládou SR predstavuje prvý a zároveň nevyhnutný krok pre začatie realizácie transformačného procesu podľa zákona č. 13/2002 Z. z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon) a ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov.

	Termín transformácie PO na neziskové organizácie - do 31. decembra 2006 zohľadňuje náročnosť procesu premeny jednotlivých PO.